Rikunarita-ORG/Wikinium huggingface dataset:
# Остин (Тексас)

Остин
**Остин** (англиски: *Austin*) е главниот град на американската држава Тексас. Овој град според статистиките во 2020 година, има 961,855 жители, што го прави четврти град во Тексас, и 11-ти град по број на жители во САД.

## Наводи
# Xbox One

Изворен Xbox One со контролер и Kinect
**Xbox One** (македонски: *Xbox еден*) — серија играчки конзоли од осмото поколение развиени од Microsoft. Тие го наследуваат Xbox 360. Изворниот Xbox One бил објавен на 22 ноември 2013 г., скоро еден месец подоцна од PlayStation 4. Првоначалниот модел на Xbox One бил заменет со Xbox One S во 2016 г., кој има помало тело и поддршка за видео HDR10, како и поддршка за репродукција на 4K-видео и зголемување на резолуцијата на игрите од 1080p на 4K. Бил пофален од критичарите за помалите размери, видните подобрувања на екранот и недостатокот на надворешна моќност, но биле забележани и неговите недостатоци, како што е недостатокот на вграден Kinect-порт. Моделот од високата класа, Xbox One X, бил претставен во јуни 2017 г. и бил пуштен во продажба во ноември. Се одликува со подобрени апаратни карактеристики и поддршка за игри со резолуција 4K.

## Наводи

## Надворешни врски

* Матична страница
* "Xbox One: Main SoC and Xbox one Kinect" Архивирано на 30 август 2017 г.
# Однокласники

Однокласники|  |
| Вид место | Социјално вмрежување |
| Достапно на | 13 јазици: * Ерменски
* Азерски
* Англиски
* Грузиски
* Германски
* Романски
* Руски
* Казашки
* Киргиски
* Таџикистански
* Турски
* Украински
* Узбечки
 |
| Сопственик | VK |
| Создавач | Алберт Попков (основач и раководител) |
| Адреса | ok.ru |
| Комерцијално | да |
| Зачленување | Задолжително; не е потребно плаќање од 31 август, 2010 |
| Пуштено | 4 март 2006 (2006-03-04) |

**Однокласники**, скратено како **OK** или **OK.ru** — услуга за социјално вмрежување и веб-страница за споделување видеа преку интернет, првенствено во Русија и поранешните советски републики. Веб-страницата била лансирана на 4 март 2006 година од Алберт Попков и моментално е во сопственост на VK.

Веб-страницата моментално има повеќе од 200 милиони регистрирани корисници и 45 милиони дневни уникатни посетители. Однокласники, исто така, моментално е рангиран на 56 место во светот и на 7 место во Русија по сообраќај од Alexa Internet. Однокласники е втората најпопуларна социјална мрежа во Русија, зад VK, но пред Фејсбук, кој е на 3-то место.

Доменот ok.ru е вдомен на опслужувач кој работи со Apache и се наоѓа во Москва, Русија, на мрежата на VK.

## Наводи

## Надворешни врски

* Матична страница  (на руски)
# Понг

Понг
Објавено од Атари во 1972 година **Понг** стана првата глобално популарна видео игра, и прво стана позната во 1970-тите на уредите во арки. Се смета за предок на видео-игри, иако видео игри се развиле порано.

## Историја

Ралф Баер се смета за татко на видео-игри и камен-темелник на индустријата за видео игри. Во 1966 година развил играчки уред кој може да биде поврзан со било кој стандарден телевизор. Уредот содржи трага и тенис игра.

Во пролетта 1972 година, Магнавокс ја претстави својата *Одисеја Магнавокс*, развиена од Ралф Баер во Бурлингем, Калифорнија. На оваа презентација, Нолан Бушнел ја игра оваа игра за пинг-понг за првпат. Кога Бушнел малку подоцна ја основал Атари, тој го замолил неговиот уште еден нов вработен Алан Алкор да создаде игра за пинг-понг за практични цели. Како што се испостави, играта на пинг-понг беше толку забавна што Бушнел одлучи да го објави. Бидејќи терминот Пинг-понг веќе бил заштитен, тие се согласиле едноставно да ја нарекуваат играта Понг.
# Тон (боја)

Тон шифриран во HSB/HSL од RGB
Слика со кружно поместени тонови во просторот HSL
**Тон** — едно од главните својства на бојата, што технички се дефинира како „степенот во кој еден стимул може да се опише како сличен на или различен од стимулите што се опишуваат како црвено, зелено, сино и жолто“, (т.н. самобитни тонови). Други параметри на боите се бојноста, обоеноста, заситеноста, светлоста и амбиенталната светлост.

Боите со ист тон се разликуваат по својства како нивната светлост и/или обоеност (хрома). Така, имаме „светлосина“, „пастелна сина“, „силна сина“. Исклучоци се кафеавата, која е всушност темна портокалова, и розовата, која е светлоцрвена со намалена обоеност.

Во сликарството и изучувањето на боите, **тонот** се однесува на „чиста“ боја без нијанси (без додаден бел или црн пигмент). Во мозокот, први што го восприемаат и толкуваат тонот се подрачјата наречени „глобови“.

## Поврзано

* Светлост (боја)
* Обоеност
* Манселов боен систем

## Наводи

## Надворешни врски

* Работа со тон во фотографијата (англиски)
# Сценска уметност

Танцот е еден вид изведувачка уметност што се практикува низ целиот свет.
**Сценска уметност** е заеднички назив за изведувачка уметност преку гест, глума, пеење кои непосредно и директно се изведуваат пред публиката.
Во сценски уметности спаѓаат:

* опера,
* балет,
* пантомима,
* драма,
* комедија

И други.

## Наводи

## Надворешни врски

* Bibliography of Performing Arts In The East
* European Collected Library on Performing Arts Архивирано на 7 март 2011 г.
# Артур Шопенхауер

|  |
| --- |
| **Артур Шопенхауер Arthur Schopenhauer** |
|  |
| Роден | Артур Шопенхауер 22 февруари 1788

 Данциг,Кралство Прусија (денес Гдањск,Полска) |
| Починал | 21 септември 1860

 Франкфурт на Мајна  |
| Познат | Филозоф, Етичар, Естетичар |
| Татко | Хајнрих Флорис Шопенхауер(1747–1805) |
| Мајка | Јохана Хенриета Троазиенер Шопенхауер (1766–1838) |

**Артур Шопенхауер** (германски: *Arthur Schopenhauer*; 22 февруари 1788
 во Данциг, денешен Гдањск, (Полска) - 21 септември 1860
 во Франкфурт на Мајна) — германски филозоф, писател и учител. Тој бил син на писателката Јохана Шопенхауер и брат на писателката Адела Шопенхауер. Шопенхауер се занимавал со етика, метафизика и естетика.

## Животопис

Семејството Шопенхауер го напуштило родниот град во 1793 година, откако градот по втората поделба на Полска се присоединил кон Прусија. Хајнрих Флорис Шопенхауер отворил стоковна куќа во Хамбург, каде синот Артур го испратил во приватно училиште. По неколкумесечно учење на англиски јазик во Вимболдон, од 1803 до 1804 година, Артур патувал низ Холандија, Англија, Швајцарија и Австрија.

Aртур останува, не се преселува затоа што е слободен да се одлучи за следниот потег со почнатиот занает и неговото купо-продажно учење и се двоуми дали да се одлучи за друга, духовно-наклонета наука. Учењето го продолжува во јуни 1807 година после добиениот совет од Карл Лудвиг Ферновс, ученик на гимназискиот директор од градот Гота. Ама, во истата година се преселува како неговата останото семејство во Вајмар, каде во неговиот тогашен живот, најважен даскал Франц Пасов го запознава.

Младиот Шопенхауер одржува однос со Јоханес Даниел Фалк и Захариас Вернерr. Во 1809 се заљубува несреќно во триесет и две годишната Каролина Јагеман. Во 1809 година почнува да студира медицина на Универзитетот во Гетинген [германски: *Universität Göttingen*] но брзо се откажува и почнува да студира филозофија на Универзитетот во Јена (германски: *Universität Jena*) каде на 18 октомври 1813 година ја одбранил докторската теза со наслов: *Преку четиримерните корени на реченицата од дофатливи причини* (германски: *Über die vierfache Wurzel des Satzes vom zureichenden Grunde*).

## Творештво

## Значење и влијание

Џулес Лунтешуц - „Портрет на Шопенхауер“ од 1855 година, масло на платно
Во романот „Наспроти“, францускиот писател Жорис-Карл Уисманс го нарекува Шопенхауер „големниот Германец“ и за него вели: „Ах, единствено тој беше вистинскиот!“ Уисманс го споредува учењето на Шопенхауер со црковната доктрина, зашто двете поаѓаат од неправдата во светот, но неговот учење го оценува како поегзактно. Освен тоа, Уисманс истакнува дека, за разлика од црковното учење, Шопенхауер „не ви препорачува никаков универзален лек, не ве залажува со никаква лага дека ќе најде решение за излекување од неизбежните зла.“

Фридрих Ниче, пак, имал многу остар однос кон творештвото на Шопенхауер, велејќи дека тој се излажал во поглед на сè, при што го нарекува „несвесен фалсификатор на пари“ и „махер“.

## Наводи
# Фридрих Вилхелм Мурнау

Фридрих Вилхелм Мурнау
Фридрих Мурнау
**Фридрих Вилхелм Мурнау**, или пак скратено **Ф. В. Мурнау**, (роден на 28 декември 1888 како *Фридрих Вилхелм Плам* во Билефелд, починал на 11 март 1931 година во Санта Барбара, Калифорнија) се смета за еден од најважните германски режисери на неми филмови . Неговата работа била под влијание на експресионизмот, неговото психолошко раководство и тогашната револуционерна камера и монтажа отворила нови можности за младите медиуми за филм. Меѓу неговите најпознати дела се *Носферату - Симфонија на ужасот* (1922 година), *Последниот човек* (1924 година), *Фауст - германска народна легенда* (1926 година) и *Сонцето - Песна за двајца* (1927 година).

## Рани години

До седумгодишна возраст живеел во Касел. Имал двајца браќа и две полусестри.

## Кариера

После Првата светска војна, Фридрих се вратил во Германија и основал студијо заедно со глумецот Конрад Веидт.

## Награди

 Инаугурацијата на Мурнаус Стерн на булеварот на ѕвездите во Берлин со "потомците" и градоначалникот Воверајт (2012)
* На Берлинскиот меѓународен филмски фестивал во 2003 година, Мурнау добил награди за својата филмска работа, откако неговата работа добила детална ретроспектива.
* Во 2012 година, Мурнау бел награден со ѕвезда на булеварот на ѕвездите.

## Надворешни врски

* F. W. Murnau на  Семрежната филмска база на податоци (англиски)
# Адолф Ајхман

| Адолф Ајхман |
| --- |
| Адолф Ајхман |
| Родено име | Адолф Ајхман |
| Роден | 19 март 1906(1906-03-19) Золинген, Германско Царство |
| Починал | 31 мај 1962(1962-05-31) (возр. 56) Рамла, Израел |
| Држава |  Трет Рајх |
| Род |  *Schutzstaffel* |
| Чин |  SS-*Obersturmbannführer* (Lt. Colonel) |
| Службен број | НСДАП #889,895 СС #45,326 |
| Единица | Рајхсзихерхајтсхауптамт |
| Битки/војни | Втора светска војна |
| Сопружник/ци | Вера Лебл |
| Потпис |  |

**Адолф Ајхман** (19 март 1906 – 31 мај 1962) бил нацистички офицер од Гестапо и еден од главните организатори на Холокаустот.

Ајхман бил задолжен за координација на планот за истребување на милиони луѓе во времето на Втората светска војна, посебно Евреи. Освен тоа, тој ја организирал депортацијата на Евреите во логорите, а поради ова честопати бил познат како Главен егзекутор на Третиот Рајх.

## Операција Гарибалди

По крајот на Втората светска војна, тој по грешка бил пуштен на слобода од страна на американските трупи. По неколку неуспешни обиди да биде фатен, нашол засолниште во Аргентина под името *Рикардо Клемент*. Сè до 1957 година не се знаело каде се наоѓа, додека неговиот син Ник не се спријателил со девојката Силвија, чиј татко Лотар Херман го преживеал холокаустот. Лотар почнал да се сомнева во младиот Ајхман и му испратил писмо на својот пријател, исто така, преживеан во холокаустот, Фриц Бауер, обвинител во Германија. Бауер ги информирал Израелците и по истрагата на агентот на Мосад Цви Ахарони ја лоцирал куќата на семејството на Ајхман на улица „*Гарибалди*“ во главниот град на Аргентина и се вратил со фотографии на Ајхман. Израелски форензичари ги споредиле ушите до детали на секоја фотографија и, конечно, го потврдиле идентитетот на злосторникот.

Вечерта на 11 мај во 1960 година група седуммина луѓе го фатиле Ајхман на автобуска станица на која секоја ноќ пристигнувал од работа од фабрика на „*Мерцедес*“. „*Кога се симнал од автобусот, агентот Цви Малкин скокнал на него, ставајќи му во уста ракавица да го спречи да голтне апче со цијанид во случај ако имал скриен во заб*“, рекол Авнер. Двајца агенти помогнале да го внесат Ајхман во автомобил во кој го чекал Ахарони, велејќи му: „*Ако се помрднеш, ќе те стрелам в глава. Ајхман одговорил на германски: ’Ја прифаќам својата судбина*‘“.

Потоа бил држен во скривница девет дена додека не бил префрлен со авион на израелската авионска компанија „Ел Ал“, со која стигнала израелска делегација на прославата на 150-годишнина на Аргентина. Бил облечен во униформа на „Ел Ал“ и седел во прва класа, а бил претставен како член на делегацијата на кого му се слошило. Операцијата била толку таинствена што дури и дипломатот Аба Ебан, кој подоцна станал шеф на дипломатијата на Израел, не знаел дека Ајхман бил во авионот и дека поради тоа се одложувало неговото враќање во Израел.

## Судење и погубување

На судењето на Ајхман во Ерусалим сведочеле јавно повеќе од сто Евреи кои ги преживеале ужасите во логорите на смртта. Тие го обелодениле ужасниот план за страшниот обид за „*конечно решение*“.

Ајхман бил осуден за воени злосторства и злосторства против човештвото и бил обесен наредната година.

## Наводи
# Ева Гонсалес

Ева Гонсалес.
**Ева Гонсалес** (франц. Eva Gonzalès; Париз, 19 април 1849
 — Париз, 6 мај 1883
) — француска сликарка на импресионизмот. Таа била единствен ученик на сликатот Едуар Мане. Како и тој, таа никогаш не изложила слики со други импресионисти, но нејзините слики се јасно класифицирани во оваа насока.

Ева Гонсалес умрала на првото породување, точно шест дена после смртта на својот учител, Едуар Мане.

## Галерија

* Едуар Мане:
*Портрет на Ева Гонсалес*
* Ева Гонсалес:
*Der Hornist*
* Ева Гонсалес:
*Strand von Dieppe*
* Ева Гонсалес:
*Театар во Италија*
* Ева Гонсалес:
*Утринско будење*
* Ева Гонсалес:
*Модисткиња*
Институт за уметност во Чикаго
* Ева Гонсалес:
*Дадилка со дете*
Национална уметничка галерија Вашингтон
* Ева Гонсалес:
*Ружи во ваза*
Приватна колекција
# Дау Џонс 30

**Дау Џонс** (англиски: *Dow Jones Industrial Average*) — најпознат берзански индекс во САД.

## Историја

Индексот Дау Џонс е формиран во 1896 година. На почетокот, тој вклучувал само 12 акционерски друштва. Во тоа време, индексот се пресметувал како просек од цените на дванаесетте акции, односно тој се добивал така што збирот на цените на акциите се делел со 12. На тој начин, процентуалната промена на берзанскиот индекс, всушност ја покажува процентуалната промена на просечната цена на акциите вклучени во индексот. Денес, од почетните 12 акционерски друштва, само едно (Џенерал Електрик) е дел од индексот под своето оригинално име. На 1 октомври 1928 година, индексот бил проширен и оттогаш вклучува 30 акционерски друштва. Повеќето од големите акционерски друштва кои во минатото биле дел од Дау Џонс денес не се дел од индексот, како: Вестингхаус Електрик, Американ Шугар, Американ Тобако, Сиарс Робак, Крајслер, Бетлехем Стил, Мек Тракс, Вулворт, УС Стил итн. Во 1930 година, во индексот биле вклучени акциите на Истмен Кодак и на Гудјиар, во 1932 година — акциите на Кока-Кола, Проктер и Гембл и ИБМ, во 1939 година биле вклучени акциите на АТ&Т, во 1959 година, во индексот биле вклучени акциите на Тексако, во 1972 — акциите на Ексон, во 1985 — акциите на Мекдоналдс, во 1991 — акциите на Волт Дизни, во 1997 — акциите на Џонсон и Џонсон, во 1998 — акциите на Ситигруп итн.

## Структура и пресметка

Дау Џонс го сочинуваат 30 акционерски друштва со вкупна пазарна капитализација од 7,5 трилиони долари. Во составот на Дау Џонс влегуваат следниве друштва: Microsoft, Apple, JP Morgan Chase & Co., Johnson & Johnson, Walmart, Visa, Procter & Gamble, ExxonMobil, Walt Disney, Home Depot, Verizon, Кока кола, Dow, Chevron, UnitedHealth, Merck & Co., Боинг, Cisco Systems, Интел, Pfizer, McDonald's, IBM, United Technologies, Најк, American Express, 3M, Goldman Sachs, Caterpillar, Walgreens Boots Alliance и Travelers.

Индексот се пресметува со методот на ценовнопондерирани просеци, при што акциите со повисоки цени имаат поголемо влијание врз индексот од оние со пониски цени. Оттука, промената на берзанскиот индекс го покажувал приносот што инвеститорот би го остварил доколку купил по една акција од 30-те акции вклучени во индексот. Највисок пондер во индексот имаат акциите на „Боинг“, а по неа следуваат акциите на „Јунајтед хелт“.

## Наводи
# Ганг

Делтата на реката Ганг
**Ганг** (во Индија *Ганга*, во Бангалдеш *Падма*) — река во Индија и Бангладеш тече со должина од 2,700 км. Во јужниот правец таа се влева Бенгалскиот Залив, каде, заедно со реката Брамапутра, создава делта со површина од 45.000 км2.

## Географија

Ганг се создава со здружувањето на реките Бхагиратхи и Алкаманда што се наоѓаат на високите Хималаи. Од северот на Индија од Кампур и Алахабад се симнува надолу, и тука се заедничува со реката жумна, и продолжува по источниот правец. Ги поминува Гогра и Гандок и се заедничува со Сон.Каде што се наоѓа во восорамнината Декан. Најважната индустриска зона на долината Ганг е Калкута и Ховрах. Во ова зона е изградена Јут индустријата. Исто така машините, хемијата опфаќаат важен простор. Долината Ганг што се наоѓа помеѓу Хималаите и восорамнината Декан со тесниот сообраќај е срцето на Индија. Хиндусите исто така со палењето на мртвите, нивниот пепел го истураат во реката Ганг.

## Религиозна важност

Реката Ганг според Индусите верувале дека е свето. Индусите веруваат дека реката Ганг е дадена од божицата Ганга. Поради ова жителите се собираат околу реката. Според верувањата има одредени денови кога луѓето треба да се бањат во реката за да им се опростат гревовите. Според хинду верувањата водата на реката е свето, и за луѓето е спасителен пат. Без да испијат капка од водата ако умрат се верува дека е надворешен живот. Исто така според верувањата ако му дадеш на мртвиот да испие од водата мислат дека гарантирано е дека ќе иде во рајот. Во домовите на Индусите за секој случај се наоѓа вода од реката Ганг во затворени садови. Затоа околу реката продаваат вода од реката. За верските денови се одржуваат фестивали на брегот од реката ганг, оваа држава што е втора по население учествуваат милиону луѓе на фестивалот.

## Извори

* ON THINNER ICE 如履薄冰: signs of trouble from the Water Tower of Asia, where headwaters feed into all the great rivers of Asia (by GRIP, Asia Society and MediaStorm)
* Ganges in the Imperial Gazetteer of India, 1909 Архивирано на 10 февруари 2021 г.
* Melting Glaciers Threaten Ganges
* Bibliography on Water Resources and International Law. Peace Palace Library
* Ganges as the River of India
* Ganga Ma: A Pilgrimage to the Source a documentary that follows the Ganges from the mouth to its source in the Himalayas.
* An article about the land and the people of the Ganges
# Куртизана

Вирџинија Олдоини, италијанска куртизана и љубoвница na францускиот цар Наполеон III, фотографија од 1866 година
**Куртизана** (француски: *courtisane*, италијански: *cortigiana*) — жена со лесен морал што се движи во високото општество. На куртизаните, љубовните врски и давањето сексуални услуги на припадниците на високото општество им претставува главен извор на приходи и/или темел на нивната општествена положба.

## Потекло на поимот

Зборот доаѓа од италијанскиот збор за дворјанка, односно дворска дама, а почнал да се користи во 16 век.

## Историја

Дворските дами во тоа време, кога браковите на владетелите и другите великодостојници биле мотивирани од политиката наместо од љубовта, претставувале најприкладен и најдостапен облик за „сериозни“ или романтични љубовни врски. Со текот на времето куртизаните станале своевидна институција која освен сексуални давале и други услуги. Така од куртизаните се очекувало да бидат вешти во танцувањето и музиката, односно да бидат доволно образувани и интелигентни за да можат да учествуваат во интелектуалните расправи. Понекогаш куртизаните биле и мажени, најчесто за мажи со понизок општествен статус кои во нивните вонбрачни врски со општествената елита гледале средство за сопствено напредување. Меѓу куртизаните се јавила и хиерархија, така што куртизаните на врвот на општествената скала се сметале за љубовници, додека оние на дното за проститутки.

## Денешна употреба

Во денешниот свет, во кој се промовира еднаквост на половите, феноменот на куртизани е прилично редок или не е така видлив како во претходните периоди. Денес, изразот првенствено се користи во пејоративна смисла или како еуфемизам за жени за придружба или елитни проститутки.

## Прочуени куртизани во историјата

* Аспасија - влијателен имигрант во Атина која била придружник на државникот Перикле.
* Теодора - царица на Византиското Царство и сопруга на императорот Јустинијан I.
* Агнес Сорел - метреса на францускиот крал Шарл VII Победникот.
* Дијан де Поатје - официјална метреса на францускиот крал Анри II.
* Мери Болејн - метреса на Хенри VIII и (наводно) љубовница на Франсоа I.
* Мадам де Помпадур - прочуена по својата убавина и смислата за хумор, во Версајската палата се вселила како љубовница на Луј XV.
* Мата Хари - германска шпионка за време на Првата светска војна, по потекло Холанѓанка.

## Прочуени куртизани во уметноста

* Дамата со камелии - роман за куртизана на францускиот писател Александар Дима (Синот) од 1848 година.
* Нана - во истоимениот роман од Емил Зола.
* Бјанка - во Отело од Шекспир.
* Камала - во Сидарта од Херман Хесе.

## Наводи

## Поврзано

* Проституција
* Хетера
* Гејша

## Надворешни врски

* About Courtesans: By Vatsayayana in Kamasutra Архивирано на 5 јануари 2011 г.
# Рој Лихтенштајн

Рој Лихтенштајн.
**Рој Лихтенштајн** (изворен правопис: Roy Lichtenstein) ― сликар од Соединетите Држави, роден на 27 октомври 1923, а умрел на 29 септември 1997. Бил еден од основачите на поп-артот, движење кое претставува противтежа на техниките и концептите на апстрактниот експресионизма и кој ги возвишува техниките на масовните медии и икони на популарната култура.

Како млад, Ликтенстајн едно време студирал со сликарот Реџиналд Марш (анг.-Reginald Marsh). После одслужувањето на воениот рок во Втората светска војна, завршава студии на уметност на универзитетот во Охајо, каде од 1946. до 1951. година предава како професор. Бил професор и на Њујоршкиот државен универзитет Озвего (1957—1960) (анг-New York State University College, Oswego) и на колеџот Даглас на универзитетот Раџерс во Њу Бранзвик, Њу Џерси (1960—1963) (анг-Douglass College of Rutgers University, New Brunswick, New Jersey).

На почетокот на кариерата Ликтенстајн слика теми со американскиот запад во различни модернистички стилови. Во 1957. година почнува да слика во стилот на американскиот експресионизам, но брзо го напушта. За своите деца ги има насликано Мики Маус и Паторот Пајо. Во почетокот е незадоволен со оваа техника и не е баш воодушевен со концептот на директно присвојување, па набрзо открива скриени можности на когнитивната естетска интерпретација, које се наметнува како икона на масовните медии во контекст на убавите уметности.

## Надворешни врски

* Фондацијата Рој Лихтенштајн
* Уметничка Архива за Рој Лихтенштајн
* Уметноста на Рој Лихтенштајн
# Џаспер Џонс

**Џаспер Џонс** (роден на 15 март 1930) е американски сликар, вајар и гравурист, чие дело е поврзано со апстрактен експресионизам, Нео-Дада и поп-арт жанрот. Тој е добро познат по своите прикази на Знамето на САД и другите теми поврзани со САД. Делата на Џон редовно се продаваат за милиони долари на продажба и на аукција, вклучувајќи и пријавена продажба од 110 милиони долари во 2010 година. Во повеќе наврати дела од Џон ја имаат титулата најплатено за дело од жив уметник.

 Џаспер Џонс
Џонс имал добиено многу почести во текот на својата кариера, вклучително и приемот на Националниот медал на уметности во 1990 година и Претседателскиот медал за слобода во 2011 година. Во 2018 година, *The New York Times* го нарекол „најуспешниот жив уметник“ на Соединетите Држави.

## Наводи

Библиографија
* Буш, Џулија М., *Деценија на скулптурата: новите медиуми во 1960-тите години* Архивирано на 29 септември 2007 г. (Прес Арт Алијанса: Филаделфија; Асошиетед универзитетски печат Архивирано на 13 февруари 2010 г. : Лондон, 1974)